钦定古今图书集成/明伦汇编/闺媛典/第316卷 > 皇清四十九 > 周师旦妻韩氏
## 钦定古今图书集成/明伦汇编/闺媛典/第316卷 > 皇清四十九 > 周师旦妻韩氏

按《扬州府志》：“韩氏先籍蒲州，郡贡士周师旦妻也。父璟，戊戌进士。家世簪缨，年十五归周，三载生子以忠，未周而师旦病殁。氏泣血誓从夫死。以姑孀子幼，含辛守节，外侮交侵，独力支抵，事姑至孝。姑病濒危，割股调羹以救。以忠渐长，延师训之，卒能成立，领乡荐。工诗文，著名于世。学使邵嘉旌其门。”